Document ID: 32004R1766

KOMISSION ASETUS (EY) N:o 1766/2004,
annettu 13 päivänä lokakuuta 2004,
siirtymävaiheen toimenpiteistä neuvoston asetuksen (EY) N:o 1259/1999 soveltamiseksi vuonna 2004 yhtenäisen pinta-alatuen järjestelmän osalta Tšekissä, Virossa, Kyproksessa, Latviassa, Liettuassa, Unkarissa, Maltassa, Puolassa, Sloveniassa ja Slovakiassa annetun asetuksen (EY) N:o 2199/2003 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen,
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan ja erityisesti sen 41 artiklan ensimmäisen alakohdan,
sekä katsoo seuraavaa:
(1)
Komission asetuksessa (EY) N:o 2199/2003 (1) säädetään siirtymävaiheen toimenpiteistä vuonna 2004 yhtenäisen pinta-alatuen järjestelmän soveltamiseksi Tšekissä, Virossa, Kyproksessa, Latviassa, Liettuassa, Unkarissa, Maltassa, Puolassa, Sloveniassa ja Slovakiassa, jäljempänä ’uudet jäsenvaltiot’. Erityisesti 8 artiklan 1 kohdassa säädetään, että tuet maksetaan kerran vuodessa 1 päivän joulukuuta 2004 ja 30 päivän huhtikuuta 2005 välisenä aikana.
(2)
Jotta vältetään erilaisia tukia sisältävistä, liittymistä valmistelevista tukijärjestelmistä siirtymisestä mahdollisesti aiheutuvat kassavirtaongelmat vuoden 2004 kylvöjaksolla, päivämäärä, josta alkaen yhtenäisen pinta-alatuen järjestelmää soveltavat uudet jäsenvaltiot voivat aloittaa tukien maksun viljelijöille vuoden 2004 osalta, olisi oltava 16 päivä lokakuuta 2004.
(3)
Asetus (EY) N:o 2199/2003 olisi muutettava vastaavasti.
(4)
Tässä asetuksessa säädetyt toimenpiteet ovat suorien tukien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2199/2003 8 artiklan 1 kohta seuraavasti:
”1. Tuet maksetaan kerran vuodessa 16 päivän lokakuuta 2004 ja 30 päivän huhtikuuta 2005 välisenä aikana.”.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 16 päivästä lokakuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä lokakuuta 2004.

Labels: 15
5
6